На основу члана 54. став 1.,2.,3. и 11. и члана 55. став 1. Закона о основама система, образовања и васпитања ( „Службени гласник РС“ број 72/09, 52/11 и 55/13, 35/15 и 68/15), члана 32. Закона о локалној самоуправи („Службени гласник РС“ број 129/07, 83/14 и др.закон), члана 41. и 138. Статута Општине Владичин Хан („Службени гласник Пчињског округа“ број 21/08 и 8/09 и „Службени гласник Града Врања“, број 11/13), Скупштина Општине Владичин Хан на седници одржаној дана 18.11.2015.године, донела је:

**Р Е Ш Е Њ Е**

**O ИЗМЕНИ РЕШЕЊА О ИМЕНОВАЊУ ЧЛАНОВА
ШКОЛСКОГ ОДБОРА ГИМНАЗИЈЕ**

**„ЈОВАН СКЕРЛИЋ“ У ВЛАДИЧИНОМ ХАНУ**

**I**

 У Решењу о именовању чланова школског одбора Гимназије „Јован Скерлић“ у Владичином Хану, („Службени гласник Града Врања“, број 19/14), врши се измена у члану 1. став 1.тачка 1.,

 у делу испред Савета родитеља и то:

Разрешава се дужности члан:

- Сања Пејковић, ссс, из Владичиног Хана, ул.Вука Караџића број 8;

Именује се за члана:

-Сребра Камперелић,ссс из Владичиног Хана, ул. Николе Тесле број 6/14;

 У делу испред локалне самоуправе и то:

 Разрешава се дужности члан:

 -Ненад Јовановић, машински техничар из Суве Мораве;

 Именује се за члана:

 -Снежана Ђорђевић, ссс из Суве Мораве;

 **II**

 Мандат новоименованих чланова Школског одбора Гимназије „Јован Скерлић“ у Владичином Хану траје до истека мандата чланова Школског одбора који су именовани решењем број 06-126/10/2014-01 од 16.08.2014. године („Службени гласник Града Врања“, број 19/14)

**III**

Решење ступа на снагу даном доношења.

**IV**

Решење објавити у „Службеном гласнику Града Врања“

**О б р а з л о ж е њ е**

Чланом 54. Закона о основама система образовања и васпитања прописано је да чланове органа управљања именује и разрешава Скупштина јединце локалне самоуправе, односно за члана органа управљања не може бити предложено ни именовано лице које не испуњава услове прописане законом те се предлаже доношење овог решења.

Наиме члану школског одбора Сањи Пејковић испред Савета родитеља престало је својство с обзиром да је њен син завршио гимназију, а истовремено дете Ненада Јовановића, члана испред локалне самоуправе, уписано је у исту школу.

На основу предлога овлашћеног предлагача, а у складу са чланом 54. и 55. Закона о основама система образовања и васпитања за члана именује се испред савета родитеља Сребра Камперелић, а и испред локалне самоуправе Снежана Ђорђевић.

 На основу напред наведеног, а у складу са надлежностима Скупштине Општине прописаних чланом 32. Закона о локалној самоуправи и чланом 41. Статута Општине Владичин Хан донето је решење као у диспозитиву.

 **Поука о правном леку:** Против овог решења може се покренути спор пред Вишим судом у Врању у року од 30 дана од дана достављања решења.

**СКУПШТИНА ОПШТИНЕ**

**ВЛАДИЧИН ХАН**

**БРОЈ:06-152/12/2015-01**

**ПРЕДСЕДНИЦА,**

**Данијела Поповић**